מלניק 42

מלניק 42 הוא כוכב על-ענק כחול מאסיבי הנמצא בערפילית הטרנטולה שבענן המגלני הגדול, בקבוצת הכוכבים דג זהב, במרחק של 163,000 שנות אור (49,970 פארסק) מכדור הארץ. רדיוסו של הכוכב גדול פי 21.1 מרדיוס השמש, מסתו גדולה פי 189 ממסת השמש וטמפרטורת פניו 47,300 קלווין. עוצמת ההארה שלו גדולה פי 3.6 מיליון מעוצמת ההארה של השמש (בהירותו המוחלטת מדרגה 7.4-) אך בהירותו הנראית היא מדרגה 12.78 בלבד. הוא מסתובב על צירו במהירות של 240 ק"מ שנייה.

הכוכב נמצא במרחק של פחות משני פארסק (6.5 שנות אור) ממרכז צביר הכוכבים R136 אך הוא אינו שייך לליבת הצביר. כאשר הכוכב התגלה הוא סווג כבעל ספקטרום של WN ולאחר מכן O3if. כיום, נקבע שסיווגו הספקטרלי של הכוכב יהיה O2If.

קישורים חיצוניים
 

קבוצת הכוכבים דג זהב
על-ענקים מסוג O
ענן מגלן הגדול